Aca­li̱stá̱n acxni̱ chuná kan­tax­tu­ko̱lh,
cha̱tum chixcú xalac Ari­matea xuanicán José,
xlá na̱ xli̱­pa̱­huán Jesús pero caj laka­tze̱k porque luu xca̱­pe̱­cuaniy judíos;
pero acxni̱ mak­ní̱­calh la̱li̱­huán lákalh Pilato,
squí­nilh tala­cas­quín la̱qui̱ nalé̱n xti­yat­li̱hua Jesús.
Pilato tla̱n tlá­hualh hua̱ntu̱ xuanima,
y entonces José alh ma̱cti̱y xti­yat­li̱hua Jesús.
Aca­li̱stá̱n na̱ antá cha̱lh Nico­demo,
hua­tiyá a̱má tali̱­pa̱hu chixcú hua̱nti̱ tiqui̱­la­ka­pa­xiá̱lhnalh Jesús maktum tzi̱sní,
xlá xli̱mín lhu̱hua xala­cuán per­fumes li̱huana̱ xata­lak­ca̱x­tláhu mirra y áloes ma̱x,
cumu puxa­ma­cá̱hu kilo la̱ta xlé̱n la̱qui̱ nata­li̱t­la­huay xti­yat­li̱hua Jesús.
Xli̱­cha̱­tiycán tali̱t­la­hua­pú̱x­tulh per­fume y li̱huana̱ tali̱­mák­suitli lac­pi̱tzu̱ lháka̱t hua̱ntu̱ xlacán xta­li̱­mini̱t porque luu chuná xta­li̱s­ma­ni̱ni̱t xta­ma̱cnu̱y xni̱ncán judíos.
Antaní pekex­to­ko­hua­cá­calh Jesús,
lacatzú xuí aktum pú̱cuxtu antá luu lhu̱hua xchan­cani̱t quihui y na̱ antá xla­ca­huax­cani̱t nac sipi aktum lhucu antaní nama̱c­nu̱cán ni̱n,
pero ni̱ti̱ a̱ xma̱c­nu̱cán antá ni̱n.
Pus cumu lacatzú xuí a̱má tahuaxni antá tamá̱c­nu̱lh xti­yat­li̱hua Jesús,
juerza li̱la­ca­pálat xuani̱t porque aya ko̱ta­nu̱yá xuani̱t y aya xlak­cha̱ni̱t quilh­ta­macú la̱ta nata­jaxa judíos.
Li̱tu̱­xa­matá xmak­ni̱­cani̱t,
luu domingo laca­tzi̱sa la̱ta ca̱pok­xuacú xuani̱t,
María Mag­da­lena quí̱­lalh antaní xma̱c­nu̱­cani̱t Jesús.
Xlá úcxilhli pi̱ niaj antá xuí a̱má chí­huix hua̱ntu̱ xli̱­la­ka­ta­la­cani̱t xta­huaxni.
Huata xlá tokosú̱n alh antaní xta­hui­la̱­nanchá Pedro chú a̱má xdis­cí­pulo Jesús hua̱nti̱ luu xpa̱x­qui̱y,
y chiné ca̱huá­nilh:
—Qui̱­ma̱x­tu­cani̱t antaní xma̱c­nu̱­cani̱t xti­yat­li̱hua Quim­pu̱­chi­nacán,
y chú ni̱ xcatzi xanícu le̱n­cani̱t.
Amá xcha̱­tiycán xdis­cí­pulos Jesús takosú̱n tatáx­tulh y táalh antaní xma̱c­nu̱­cani̱t Jesús.
Xcha̱­tiycán lac­xtum xta­kos­nu­má̱­nalh pero a̱má cha̱tum a̱tzinú palha tzú­culh kosnún aka­pú̱­lalh Pedro y pu̱lh huá cha̱lh.
Acxni̱ antá cha̱lh xlá taquilh­pú̱­talh la̱qui̱ tla̱n nata­la­canu̱y,
úcxilhli pi̱ antá xta­má̱­nalh lac­pi̱tzu̱ lháka̱t nac ca̱ti­yatni pero ni̱ tánu̱lh.
Caj li̱puntzú aya cha̱lh Simón Pedro,
xlá tuncán tánu̱lh nac lhucu y na̱ ca̱úcxilhli lac­pi̱tzu̱ lháka̱t hua̱ntu̱ antá xta­má̱­nalh.
Xa̱huachí ná úcxilhli a̱má lháka̱t hua̱ntu̱ xliak­tla­pa­cani̱t Jesús xlá ni̱ antá lac­xtum xtá̱ma a̱má lac­pi̱tzu̱ lháka̱t,
huata túnuj xuili̱­cani̱t y li̱huana̱ xkap­scani̱t.
Amá dis­cí­pulo hua̱nti̱ pu̱lh xcha̱ni̱t xlá na̱ tánu̱lh nac lhucu y acxni̱ úcxilhli hua̱ntu̱ xqui̱­tax­tuni̱t acxnicú ca̱náj­lalh pi̱ niaj antá xmá xti­yat­li̱hua Jesús porque xla­cas­ta­cuanani̱t.
Porque hasta acxni̱ a̱má quilh­ta­macú nia̱ xtaaka­ta̱k­sko̱y hua̱ntu̱ xta­tzok­ta­hui­lani̱t nac li̱kalh­ta­huaka antaní huan pi̱ Cristo hua̱nti̱ namín ca̱lak­ma̱xtuy juerza xámaj lacas­ta­cuanán nac ca̱li̱ní̱n.
Aca­li̱stá̱n a̱ma̱ko̱lh cha̱tiy dis­cí­pulos tatás­pitli nac chiqui antaní xta­hui­lá̱­nalh xa̱maka­pi­tzí̱n.
María Mag­da­lena tas­pitpá nac a̱má tahuaxni antaní xma̱c­nu̱­cani̱t y antá tá̱yalh nac xtan­quilhtí̱n tzú­culh tasay.
Y la̱ta chu­na­tiyá xta­sama taquilh­pú̱­talh la̱qui̱ nata­la­canu̱y nac xpu̱­lacni tahuaxni.
Antá ca̱úcxilhli cha̱tiy ángeles,
luu mak­sna­papán la̱ta xta­lha­ka̱­nani̱t,
antá xta­hui­lá̱­nalh ní xta­ra­mi̱­cani̱t Jesús,
cha̱tum xuí antaní xac­le̱n­cani̱t Jesús y cha̱tum antaní xtan­tú­le̱n­cani̱t.
Ama̱­ko̱lh ángeles taka­lhás­quilh:
—Pusca̱t,
¿túcu xpa̱­la­cata li̱ta­sápa̱t?
—Huá cli̱­ta­sama cumu le̱nca Quim­pu̱­chi­nacán y ni̱ cca­tzi̱­yá̱hu nícu li̱cha̱n­cani̱ —ca̱kálh­ti̱lh xlá.
Acxni̱ chuná huan­ko̱lht,
cumu quilh­pu̱taj xyá xlá tala­kás­pitli y úcxilhli pi̱ antá xyá Jesús pero ni̱ laká­pasli para huá.
Xlá chiné kalhás­quilh:
—Pusca̱t,
¿túcu xpa̱­la­cata li̱ta­sápa̱t?
¿Tícu putzápa̱t?
María lac­púhua pi̱ ma̱x huá a̱má chixcú hua̱nti̱ xmak­ta­kalha a̱má ca̱qui­huí̱n antaní xca̱­chan­cani̱t quihui,
pus huá chiné li̱huá­nilh:
—Cat­lahua li̱tlá̱n chixcú,
para huix li̱pi­ni̱ta xti­yat­li̱hua,
pus caqui­huani xanícu li̱chi­pi­ni̱ta la̱qui̱ nacán tiyay.
Entonces Jesús chiné huá­nilh eé tachu­huí̱n:
—¡María!
Xlá pála lak­ta­la­kás­pitli,
y nac xata­chu­huí̱n hebreo chiné huá­nilh:
—¡Rabuni!
—eé tachu­huí̱n huam­putún Ma̱kalhtahuake̱ná.
Jesús huá­nilh:
—Caqui­mák­xtekti y ni̱ caqui­ma̱­choko,
porque nia̱ ccha̱n nac akapú̱n antaní hui­lachá Quin­tla̱t.
Y xa̱huachí pála capimpi caca̱­qui̱­huani xa̱maka­pi­tzí̱n qui­na­ta̱lán pi̱ aquit cámaj lakán antaní hui­lachá Quin­tla̱t,
na̱ hua­tiyá a̱má hua̱ntu̱ hui­xinín na̱ Min­tla̱­ticán;
hua̱nti̱ aquit quiDios,
na̱ huá miDioscán hui­xinín.
María Mag­da­lena tokosú̱n alh ca̱pu­tzay a̱ma̱ko̱lh dis­cí­pulos y ca̱li̱­ta̱­chu­huí̱­nalh lácu xlá xuc­xilhni̱t Quim­pu̱­chi­nacán y na̱ ca̱huá­nilh pi̱ huá xuanini̱t pu̱tum a̱má tachu­huí̱n.